Jüri Vips

Jüri Vips (sündinud 10. augustil 2000) on eesti autosportlane, kes 2024. aastal võistleb osalise kohaga IndyCari sarjas Rahal Letterman Lanigani tiimis. Varem on ta võistelnud FIA Vormel 2 meistrivõistlustel Hitech Pulse-Eighti meeskonnas. Ta on 2017. aasta Saksamaa Vormel 4 meister ja endine Red Bulli juunior-süsteemi liige. 2017. aastal pärast Vormel 4 Saksamaa meistriks tulemise järel avanes Vipsil võimalus osaleda Prema Powerteami Vormel 3 testimisel. Oktoobris tegi ta debüüdi sarja viimasel etapil Motoparki ridades, asendades Petru Florescud. Vips sai sõitjakoha Motoparki meeskonnas 2018. aasta FIA Vormel 3 meistrivõistlusteks. Oma esimese sõiduvõidu sai ta kolmandal etapil Norisringil, kus alustas teist sõitu neljandalt kohalt, kuid suutis eduka stardi ja möödasõitude toel esimesena finišeerida. Kokku võitis ta kolm kvalifikatsiooni- ja neli põhisõitu, mis andis talle üldarvestuses neljanda koha. Sama aasta novembris tegi Vips debüüdi Macau Grand Prix'l. Ta lõpetas kvalifikatsioonisõidu neljateistkümnendana ja parandas põhisõidus oma positsiooni seitsme koha võtta. Paraku määrati talle 40-sekundiline karistus punase lipu all tehtud möödasõidu pärast, mis jättis ta lõpparvestuses üheksateistkümnendale kohale. 2019. aastal võistles Vips FIA Vormel 3 meistrivõistlustel Hitech Grand Prix ridades ja saavutas sarja kokkuvõttes neljanda koha. Vips võitis hooajal kokku kolm etappi: põhisõidud Austrias Spielbergis, Suurbritannias Silverstone'is ning sprindisõidu Venemaal Sotšis. Belgia etapil Spa-Francorchampsi ringrajal Vipsi sooritatud möödasõit valiti ka kogu sarja hooaja parimaks möödasõiduks. 28. oktoobril 2019 võistles ta Jaapani Super Formula sarja hooaja viimasel etapil Mugeni meeskonnas. Aasta lõpus osales Vips taas mainekal Macau GP-l, võitis kvalifikatsioonisõidu ning lõpetas põhisõidu teisena, mis oli seni eestlaste kõrgeim koht Macaus. 2020. aasta hooaja eel oli Vipsil ees valik, kas liikuda edasi Vormel 2 sarja või liituda Jaapani Super Formulaga. Finantsilistel kaalutlustel sõlmis Vips lepingu Mugeni meeskonnaga 2020 Jaapani Super Formula hooajaks. Hooaja algus lükati augusti lõppu koroonapandeemia tõttu, ent reisipiirangute tõttu jäi Vips eemale kolmest esimesest etapist; meeskond otsustas Vipsi asendada ning ühtegi sõitu sarjas ta lõpuks ei teinud. 2020. aasta juunis osales Vips Imola ringrajal Vormeli regionaalsete Euroopa meistrivõistluste (FREC) Vormel 3 autode testsõitmisel Soome tiimi KIC Motorsport ridades. Pärast seda teatati, et Vips osaleb nende sõitjana mainitud sarjas. Sõitja mänedžer Marko Asmer ütles, et Super Formula jääb nende prioriteediks, kuid FREC-ist osavõtt jääb nende varuvariandiks, kui osalemine Jaapanis peaks olema raskendatud piirangute tõttu. Ta osales kolmel etapil kaheksast (9 sõitu) ning saavutas teisel etapil Prantsusmaal Paul Ricardi ringrajal kaks kolmandat kohta ning Mugello etapi avasõidul teise koha. Meistrivõistluste üldarvestuses sai ta kaheksanda koha. 21. augustil 2020 teatati, et Vips sõlmis lepingu Vormel 2 meeskonnaga DAMS, kus ta asendab selga vigastanud Sean Gelaeli. 13. septembril jõudis Vips esimese eestlasena Vormel 2 sarjas poodiumile, saavutanud Mugello rajal peetud sõidus kolmanda koha. Ta osales kokku kaheksas sõidus kahekümne neljast ning sai üldarvestuses 16. koha. 15. jaanuaril 2021 teatati, et Vips sõidab Vormel 2 täishooaja Hitech Grand Prix' tiimis. Hooaja avavõistlus Bahreinis ebaõnnestus ning etapilt punkte teenida ei õnnestunud. 2021. aasta esimesed punktid Vormel 2 sarjas teenis Vips hooaja teisel etapil Monte Carlos, kui lõpetas esimese sprindisõidu viienda kohaga, teenides kaks lisapunkti võistluse kiireima ringi eest. Päev hiljem lõpetas Vips teise sprindisõidu küll neljandana, kuid tõusis pärast meeskonnakaaslase Liam Lawsoni diskvalifitseerimist kolmandaks. 5. juunil võitis Vips esimese eestlasena Vormel 2 etapi, olles parim Bakuu teises sprindisõidus. Järgmisel päeval toimunud põhisõitu alustas Vips teiselt kohalt, kuid möödus juba stardis meeskonnakaaslasest Liam Lawsonist, võitis ka selle võistluse ning tõusis sarja kokkuvõttes neljandale kohale. Need jäidki selle hooaja ainukesteks võitudeks, lisaks sai ta kahel sõidul teise ja kahel sõidul kolmanda koha, mis andis talle hooaja üldarvestuses kuuenda koha. Ta jätkas Hitech GP ridades FIA Vormel 2 sarjas ka 2022. aasta hooajal. Ta alustas hooaega edukalt, teenides kahelt esimeselt etapilt ühe teise ja kolmanda koha ning olles igal sõidul punktikohtadel. Ta sai hooajal kaks kvalifikatsioonivõitu, kuid pidi mõlemad põhisõidud avariide tõttu katkestama. Oma hooaja ainsa sõiduvõidu võttis ta Monza ringraja sprindisõidus, lisaks teenis kokku neli pjedestaalikohta, mis andis talle hooaja üldarvestuses üheteistkümnenda koha. 2018. aastal liitus Vips Red Bulli Vormel 1 noorteprogrammiga. 2020. aasta novembris sai Vips FIA superlitsentsi ning 12. novembril 2020 teatati, et temast sai Vormel 1 varusõitja Red Bullile ja nende tütartiimile AlphaTauri. Vips osales detsembris Abu Dhabis Red Bulli Vormel 1 masinaga noorte sõitjate testsõidul, saavutades kuuenda koha. Ta võttis osa samast üritusest ka 2021. aasta detsembris, kui oli Max Verstappeni kõrval teine Red Bulli esindaja. Ta oli Red Bulli varusõitja ka 2022. aastal ning tegi esimese eestlasena debüüdi Vormel 1 vabatreeningul 2022. aasta Hispaania Grand Prix'l Sergio Perezi asemel. 2022. aasta juunis kõrvaldati Vips Red Bulli tiimi tegemiste juurest võimaliku rassistliku ja homofoobse keelekasutuse tõttu otseülekande platvormil Twitch. Vahejuhtumile järgnes uurimine, mille tulemusel teatas tiim 28. juunil 2022 Vipsiga nii põhi- kui ka juuniortiimis lepingu lõpetamisest. 6. juulil ütles Red Bulli tiimi pealik Christian Horner, et kõik on väärt teist võimalust ning nad jätkavad Vipsi toetamist vaimse tervise ja hariduskäigu seisukohast, mis andis mõista, et sõitja jätkab ikkagi nende juuniortiimis. 19. juulil teatas aga meeskonna nõunik ja noorteprogrammi juht Helmut Marko, et tiim Vipsi enam ei toeta. Hitechi Vormel 2 tiim andis teada, et sõitja esindab neid sarjas hooaja lõpuni. 2022. aasta oktoobris osales Vips USA-s Sebringi ringrajal IndyCari sarja Rahal Letterman Lanigani tiimi vormeli testimisel, kus saavutas viie osaleja seas paremuselt teise aja. 13. märtsil 2023 sai ta taas võimaluse sama tiimi vormelit testida Barber Motorsports Parki ringrajal, kuna tiimi põhisõitja Jack Harvey oli vigastada saanud. 2023. aasta viimaste IndyCari etappide eel lõpetas Rahal Letterman Lanigani tiim lepingu Jack Harveyga ning viimasel kahel etapil sõitis tema asemel nr 30 autos Jüri Vips. Portlandi-debüüdil sai ta 18. koha, mis oli parim esimest hooaega sõitvate sõitjate arvestuses. Oma teisel ja ühtlasi hooaja viimasel etapil Laguna Seca ringrajal kvalifitseerus ta põhisõidule seitsmendana, kuid mootorivahetuse tõttu startis kolmeteistkümnendana. Põhisõidu esimeses kurvis sattus ta avariisse ning vigastas autot. Pärast pikka autoremonti sai Vips rajale naasta ning finišeeris 24. kohal, millega kogus piisavalt punkte, et olla hooaja lõikes 22 parima auto hulgas ja teenida sellega tiimile rahalist boonust. 7. augustil 2024 teatas Rahal Letterman Lanigani tiim, et Vips naaseb nende ridadesse Portlandis autoga nr 75. 2009. aastal osales Vips kaheksa-aastaselt Eesti telesaates "Talendijaht", kus demonstreeris oma peastarvutamise oskusi (miljoni piires). Vipsi oskus avaldas niivõrd muljet, et ta võitis saate ja sai auhinnaks pool miljonit Eesti krooni. Ei sõitnud piisavalt sõite, et saada tulemust kirja. ‡ Osales külalisvõistlejana. Tema elukaaslane on Raffaella Alencar. Nad kihlusid 2024. aasta 9. veebruaril Chicagos. What the Internet wants to know about Juri Vips Hitech GP Youtube, 07.07.2021. Johannes Lokotar: Jüri Vipsi karjäär jätkub IndyCar sarjas Postimees, 07.08.2024. Jüri Vipsile avanes võimalus proovida end soovitud sarjas ERR, 11.10.2017. ADAC F4 champion Juri Vips seals 2018 F3 seat with Motopark Formula Scout, 20.02.2018. F3 sarjas esimese võidu saanud Vips: võimalus on veel meistritiitlit püüda ERR arhiiv, 24.06.2018. Vips oli F3 sarja viimasel etapil võidukas, Aron pjedestaalil ERR, 14.10.2018. Jüri Vips saab Red Bulli värvides esimese stardi ERR, 13.11.2018. Ticktum's second Macau GP success Autosport, 22.11.2018. Selgus Jüri Vipsi järgmise hooaja võistlussari ERR, 05.12.2018. VIDEOD | Jüri Vipsi möödasõit valiti hooaja parimaks ERR, 27.12.2019. Vips saab kihutada Jaapani Super Formula sarjas, kust on üks samm F1 autosse ERR, 21.10.2019. "Esikohalt alustanud Vips loovutas kuulsal Macau GP-l ühe positsiooni" ERR, 17.11.2019. Alvar Tiisler: Jüri Vipsi uue hooaja töökoht sai paika ERR, 03.01.2020. Jüri Vips: F2 on kulukas ja Red Bull ei tahtnud maksta ERR, 06.02.2020. Jüri Vipsi hooaeg uues sarjas algab augusti lõpus ERR, 11.06.2020. "Jüri Vips jääb Super Formula avaetapilt eemale" ERR, 19.08.2020. Vipsil ilmselt jääbki Super Formula sarjas startimata ERR, 09.11.2020. Jüri Vips pääses Imola ringrajal pärast pikka pausi tagasi rooli ERR, 25.06.2020. Juri Vips to race in Formula Regional Europe with KIC Formula Scout, 28.06.2020. Marcus Simmons: Red Bull Junior Vips adds Formula Regional campaign to his 2020 season Autosport, 29.06.2020. Jüri Vips tuli Prantsusmaal kahel korral pjedestaalile ERR, 23.08.2020. Jüri Vips sai Itaalias teise koha ERR, 03.10.2020. "Jüri Vips sõlmis lepingu vormel-2 meeskonnaga" ERR, 21.08.2020. "Vips edestas F2 etapil Schumacherit ja jõudis esimest korda pjedestaalile" ERR, 13.09.2020. Kaspar Ruus: AMETLIK | Jüri Vips kihutab tuleval hooajal F2-sarjas Delfi, 15.01.2021. "Vips ebaõnnest Bahreinis" Postimees, 27.03.2021. "Vips sai Monacos viienda koha ja sõitis välja kiireima ringiaja" Postimees, 21.05.2021. "Jüri Vips pääses Monacos ootamatult poodiumile, võidumees diskvalifitseeriti" Delfi, 22.05.2021. Jüri Vips võitis Bakuus teise sõidu järjest ERR, 06.06.2021. Jüri Vips lõpetas esimese F2 täishooaja kuuendana ERR, 12.12.2021. Jüri Vips jätkab uuel hooajal samas meeskonnas ERR, 14.01.2022. Vips pääses hooaja avaetapil pjedestaalile ERR, 20.03.2022. Avaringil kogetud ebaõnn jättis Vipsi esmakordselt punktideta ERR, 23.04.2022. Vips pidi eksimuse tõttu põhisõidu katkestama ERR, 24.04.2022. Vips sõitis liidrikohalt vastu rajabarjääri ja katkestas ERR, 12.06.2022. Vips lõpetas hooaja korraliku esitusega ERR, 20.11.2022. "Jüri Vips liitub Red Bulli vormelitiimi noorteprogrammiga" ERR, 20.10.2018. Jaan Martinson: "Vips teeb ajalugu! Temast sai Eesti esimene F1 sarja varusõitja" Delfi, 12.11.2020 "Alonso fastest in F1 Abu Dhabi young driver test for Renault". 15.12.2020. FOTOD | Vips sõitis Abu Dhabi testimisel Red Bulli vormeliga seina ERR, 14.12.2021. F1 vabatreeningul osalenud Jüri Vips tegi Eesti autospordiajalugu ERR, 20.05.2022. Red Bull kõrvaldas Jüri Vipsi solvava keelekasutuse tõttu tiimi tegemiste juurest ERR, 21.06.2022. Red Bull lõpetas Jüri Vipsiga lepingu ERR, 28.06.2022. Jüri Vips saab siiski Red Bullis jätkata ERR, 06.07.2022. Red Bull lõpetas Vipsi toetamise ERR, 19.07.2022. Jüri Vips jätkab Hitechis ja F2 sarjas ERR, 29.06.2022. Jüri Vips näitas IndyCari testimisel paremuselt teist aega Jüri Vips näitas IndyCari testimisel paremuselt teist aega Delfi, 13.10.2022. VIDEO | IndyCari autosse istunud Jüri Vips oli testimisel tiimikaaslastest aeglasem Delfi, 14.03.2023. Christopher Krutto: Pikk võistluspaus saab läbi: Vips teeb IndyCaris debüüdi Postimees, 28.08.2023. Karl Mihkel Eller: Vips oli IndyCari debüüdil parim kollanokk ja sai talle pandud ülesandega hakkama Postimees, 04.09.2023. Rasmus Vatter: VIDEO | Totaalne ebaõnn! Vips tegi stardis avarii ja sai kogemata tiimibossi pojalt sugeda Delfi, 11.09.2023. Christopher Krutto: VIDEO ⟩ Hullumeelses stardis autot ja kätt vigastanud Vips tõi tiimile pea miljon dollarit Postimees, 11.09.2023. «Talendijahi» võitja annetab osa rahast puudega lastele Elu24 arhiiv, 02.06.2009. "Instagram". www.instagram.com. Vaadatud 12. veebruaril 2024. "Instagram". www.instagram.com. Vaadatud 12. veebruaril 2024.